
KĖDAINIŲ RAJONO SAVIVALDYBĖS MERAS

POTVARKIS
DĖL KĖDAINIŲ RAJONO SAVIVALDYBĖS MERO 2024 M. LAPKRIČIO 15 D. POTVARKIO NR. MP1-595 „DĖL LEIDIMŲ ĮVEŽTI, ĮSIGYTI, LAIKYTI, VEISTI, PARDUOTI PAVOJINGUS ŠUNIS IŠDAVIMO KĖDAINIŲ RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2026 m. lapkričio 4 d. Nr. MP1-422
Kėdainiai

1. P a k e i č i u  Leidimų įvežti, įsigyti, laikyti, veisti, parduoti pavojingus šunis išdavimo Kėdainių rajono savivaldybėje tvarkos aprašą, patvirtintą Kėdainių rajono savivaldybės mero        2024 m. lapkričio 15 d. potvarkiu Nr. MP1-595 „Dėl Leidimų įvežti, įsigyti, laikyti, veisti, parduoti pavojingus šunis išdavimo Kėdainių rajono savivaldybėje tvarkos aprašo patvirtinimo“:
1.1. Pakeičiu 6.3 papunktį ir jį išdėstau taip:
„6.3. patalpų, kuriose bus nuolat laikomas pavojingas šuo, savininko notariškai patvirtintą sutikimą, kad jo patalpose asmuo gali laikyti pavojingą šunį (jei asmuo nėra patalpų savininkas);“;
1.2. pakeičiu 6.4 papunktį ir jį išdėstau taip:
„6.4. kitų pilnamečių šeimos narių raštiškus sutikimus, o jei name gyvena ne viena šeima, ir kitos šeimos pilnamečių asmenų raštiškus sutikimus;“;
1.3. Pakeičiu 1 priedą ir jį išdėstau nauja redakcija.
2. Šis potvarkis per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT-45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT-01102, arba Kaunas, A. Mickevičiaus g. 8A, LT-44312, arba Klaipėda, Galinio Pylimo g. 9, LT-91230, arba Šiauliai, Dvaro g. 80, LT-76298, arba Panevėžys, Respublikos g. 62, LT-35158) Lietuvos Respublikos administracinių bylų teisenos įstatymo nustatyta tvarka.


Savivaldybės meras	Valentinas Tamulis

1 priedas

(Prašymo išduoti leidimą įvežti, įsigyti, laikyti, veisti, parduoti pavojingą šunį forma)

____________________________________________
(fizinio asmens vardas, pavardė / juridinio asmens pavadinimas)

__________________________
(juridinio asmens kodas)

____________________________________________
(fizinio asmens gyvenamoji vieta / juridinio asmens buveinė)

____________________________
(telefono numeris)

____________________________
(elektroninio pašto adresas)

PRAŠYMAS
IŠDUOTI LEIDIMĄ ĮVEŽTI, ĮSIGYTI, LAIKYTI, VEISTI, PARDUOTI
PAVOJINGĄ ŠUNĮ

_________________
(data)
Kėdainiai

Prašau išduoti leidimą
________________________________________________________________________________
(įrašyti pasirinktinai žodį: įvežti, įsigyti, laikyti, veisti, parduoti pavojingą šunį ir pažymėti „X“ šuns veislę):

|_| Amerikiečių Stafordšyro terjeras		|_| Kangalas (Turkų aviganis)
|_| Amerikiečių buldogas			|_| Kaukazo aviganis
|_| Argentinos dogas			|_| Pietų Rusijos aviganis
|_| Fila Brasileiro (Brazilų mastifas)		|_| Stafordšyro bulterjeras

Juridinio asmens paskirtas už pavojingą šunį atsakingas asmuo:
________________________________________________________________________________
________________________________________________________________________________
(įrašyti atsakingo asmens vardą, pavardę, gyvenamosios vietos adresą, telefono numerį, elektroninio pašto adresą)

Pavojingas šuo bus laikomas: ______________________________________________________
________________________________________________________________________________
(įrašyti pavojingo šuns nuolatinės laikymo vietos adresą)

Kartu su manimi gyvena:
1. ______________________________________________________________________________
2. ______________________________________________________________________________
3. ______________________________________________________________________________
4. ______________________________________________________________________________

Leidimui gauti pateikiu šiuos dokumentus (reikalingus pažymėti „x“):

|_| asmens tapatybę patvirtinančio dokumento kopija (asmens tapatybės kortelė, Lietuvos Respublikos piliečio pasas), _____ lapas (-ai);

|_| patalpų, kuriose bus nuolat laikomas pavojingas šuo, savininko notariškai patvirtinto sutikimo, kad jo patalpose asmuo gali laikyti pavojingą šunį, kopija, _____ lapas (-ai);
(pildyti, kai asmuo nėra patalpų savininkas)

|_| kitų pilnamečių šeimos narių raštiški sutikimi, o jei name gyvena ne viena šeima, ir kitos šeimos pilnamečių asmenų raštiški sutikimai, _____ lapas (-ai);

|_| pažymų, kad asmuo ir su juo gyvenantys asmenys nėra įrašyti į sveikatos priežiūros įstaigą dėl alkoholizmo, narkomanijos ar psichinės ligos, kopijos, _____ lapas (-ai);

|_| pažymų, kad asmuo ir su juo kartu gyvenantys asmenys nėra teisti už tyčinius smurtinius nusikaltimus arba kad jų teistumas išnykęs arba panaikintas, kopijos, _____ lapas (-ai);

|_| dokumento, patvirtinančio pavojingo šuns paženklinimą poodine mikroschema, kopija, _____ lapas (-ai);

|_| Tarptautinės kinologų federacijos pripažįstamo dokumento, patvirtinančio pavojingo šuns kilmę ir veislę, kopija, _____ lapas (-ai);

|_| dokumento, patvirtinančio pavojingo šuns skiepijimą, arba tarptautinio paskiepijimo (vakcinavimo) pažymėjimo, kopija, _____ lapas (-ai);

|_| Valstybinės maisto ir veterinarijos tarnybos patvirtinimo, kad pavojingų šunų veisėjas yra įrašytas į Valstybinės veterinarinės kontrolės subjektų, išskyrus maisto tvarkymo subjektus, sąrašą ir turi registravimo numerį, kopija, _____ lapas (-ai);
(pildyti, kai asmuo siekia gauti leidimą veisti pavojingus šunis)

|_| įgaliojimo, jei juridinį asmenį atstovauja įgaliotas asmuo, kopija, _____ lapas (-ai);
(pildyti tik juridiniams asmenims)

|_| juridinio asmens sprendimo, kuriuo paskirtas už pavojingą šunį atsakingas asmuo, kopija, _____ lapas (-ai);
(pildyti tik juridiniams asmenims)

Patvirtinu, kad visi šiame Prašyme ir jo prieduose pateikti duomenys yra teisingi.

Taip pat pavirtinu, kad esu susipažinęs ir įsipareigoju laikytis:
1. Lietuvos Respublikos gyvūnų gerovės ir apsaugos įstatymo;
2. Pavojingų šunų įvežimo, įsigijimo, veisimo, dresavimo, prekybos, laikymo ir kovinių šunų bei kovinių ir pavojingų šunų mišrūnų laikymo tvarkos aprašo, patvirtinto Valstybinės maisto ir veterinarijos tarnybos direktoriaus 2013 m. balandžio 15 d. įsakymu Nr. B1-290;
3. Leidimų įvežti, įsigyti, laikyti, veisti, parduoti pavojingus šunis išdavimo Kėdainių rajono savivaldybėje tvarkos aprašo nuostatų.

Kėdainių rajono savivaldybės administracija (juridinio asmens kodas 188768545, J. Basanavičiaus g. 36, Kėdainiai, el. p. administracija@kedainiai.lt), kaip duomenų valdytoja, Jūsų asmens duomenis tvarko Prašymui nagrinėti, atitikčiai Leidimo išdavimui patikrinti ir Leidimui išduoti.
Asmens duomenys (vardas, pavardė, deklaruota gyvenamoji vieta, kontaktiniai duomenys ir kiti prašyme bei jo prieduose pateikti duomenys) tvarkomi vadovaujantis BDAR 6 straipsnio 1 dalies e punktu – tvarkyti duomenis būtina siekiant atlikti užduotį, vykdomą viešojo intereso labui, ir vykdant Kėdainių rajono savivaldybės administracijai pavestas viešosios valdžios funkcijas. Vertinant Jūsų atitiktį Leidimo išdavimo sąlygoms, duomenys apie deklaruotą gyvenamąją vietą gaunami iš Lietuvos Respublikos gyventojų registro. Kiti asmens duomenys gaunami iš Jūsų pateikto Prašymo ir jo priedų bei, teisės aktų nustatytais atvejais, iš kitų registrų, informacinių sistemų ar kompetentingų institucijų.
Asmens duomenys gali būti teikiami institucijoms ir kitiems duomenų gavėjams, kai teisę ir (ar) pareigą juos teikti nustato teisės aktai.
Jūs turite teisę susipažinti su savo asmens duomenimis, reikalauti ištaisyti netikslius ar papildyti neišsamius asmens duomenis, o BDAR nustatytais atvejais – reikalauti ištrinti asmens duomenis, apriboti jų tvarkymą arba nesutikti su jų tvarkymu. Dėl savo teisių įgyvendinimo ir kitais asmens duomenų apsaugos klausimais galite kreiptis į Kėdainių rajono savivaldybės administracijos duomenų apsaugos pareigūną el. p. duomenu.sauga@kedainiai.lt. Daugiau informacijos apie asmens duomenų tvarkymą ir duomenų subjekto teisių įgyvendinimą pateikiama interneto svetainės www.kedainiai.lt skiltyje „Asmens duomenų apsauga“.

__________________________			 	_____________
                (vardas ir pavardė)					         (parašas)

